
Dinas  Manti,  Mawrth,  1851. 

Fr  Anwyl  Frawd  Fhilmps, — Gyda  phleser  y cyfrinachaf  â 
chwi  trwy  lythyr,  yn  ahsennoldeb  pob  cyfrwng  arall;  er  nad 
yw  llythyr,  ond  cyfrwng  gwael  i drosglwyddo  fy  meddyliau  anal 
o barthed  i,  a’m  teimladan  hiraethlon  tuag  atoch  chwi,  tuag  at  fy 
anwyl  frodyr  yn  yr  offeiriadaeth,  ynghyd  a’r  holl  Saint  anwyl 
yna.  Credwch  íi  nad  ydych  byth  un  diwrnod  o’m  m'eddwl,  ac  y 
mae  dymuniadau  goreuaf  fy  nghalon  yn  cael  eu  hoffrymu  oddiar 
yr  allor  deuluaidd  i fyny  yn  feunyddiol  ar  eich  rhan,  at  yr  Hwn 
a ddichon  eich  cadw  chwi  yn  ddiogei,  a’ch  casglu  yn  nghyd  i'w 
waredfan;  lle  y cewch  glywed  sŵn  hyfryd  ganiadan  Seion  fudd- 
ygoliaethus,  yn  lle  cael  swfrdanu  eich  clustiau  gan  ochain  a 
gruddfanau  trancedig  cyfeillion,  perthynasau,  ac  anwyliaid;  11« 
y cwrddwch  â brawd  a ffrynd  â gẁen  siriol  ar  eu  gruddiau,  yn 
mdex  o galon  lawen  a didwyll,  yn  lle  fel  y noae  yna,  yn  cáel 
eich  poeni  gan  olwg  eichlyd,  a rhincian  dannedd  arnoch  ar  hyd 
yr  heolydd,  gan  y rhai  ag  y dymunech  eu  llesoli ; tnegys  y cefais 
innau  tra  yna.  Mae  awydd,  lond  fy  mryd,  er  pob  peth  a fu,  am 
weled  lluoedd  Cymru  yn  mwynhau  y ddysgeidiaeth,  y Uonydd- 
wch,  a’r  heddwch  sydd  yma;  a’r  waredigaeth  rhag  afiechyd, 
plaaiu,  a’r  gormes  ag  sydd,  yn  ol  pob  hanèsion  a phrophwydol- 
iaetbau,  yn  parhau  i ysguho  trigolion  truènus  y byd  yna  i fyd 
yr  ysbrydoedd,  parod  neu  beidio,  ac  ynsathru  y gweddill  dan  e« 
garnau  haiarnaidd  i’r  llwch  heb  obaith  am  ymwared.  Buan  y 
delo  y dydd  y cewch  oll  weled  eich  hunaîn,  ac  y caffwyf  finnau  j 
pleser  o’ch  cwmni,  yn  nyffrynoedd  y mynyddoedd  heddycbol  ac 
iachus  hyn,  ac  yn  mwynhau  eich  gwala  o dir  ffrwythlon  i’w 
lafario,  heh  dalu  rhent  na  neroawr  o dreth  i neh  ata  dano, 

dîgon  o gyflog  i’ch  boddlonrwydd  am  bob  eel/yddydíaoth ; 10, 
pan  y cewch  chwî,  megys  ag  y ca  pawb  ereill  yma,  gyflawn 
fwynhad  o’r  lioll  eifenau,  eiddo  a chynnysgaeth  ein  Tad  iV 
blant.  A chewch  hefyd  berffaith  gyfraith  rbyddid  i’ch  amddiffyn 
jn  eich  holl  iawnderau,  ac  i’ch  hannog  i wneyd  pob  daioni,  a« 
hefyd  i’ch  cospi  am  y trosedd  lleiaf  a wnewch  yn  wybodus.  Ein 
«wyddwyr  eglwysig  a gwladwriaethol  ydynt  yma  o honom  ein 
huuain,  o’r  diwedd,  megys  ag  y prophwydodd  Esaiali,  y byddaì 
ar  y Saint  yn  y dyddiau  dmeddaf.  Daeth  y newydd  yma  yn 
ddiweddar  fod  yr  Unol  Daleithiau  wedi  caniatâu  i ni  yina  fod  yn 
Diriogaetb,  a dewis  eiu  parchus  Lywydd  B.  Young  yn  Llywydd  ; 
a chaniatasant  anrhegion  /laelionus  i’r  Diriogaeth  Newydd,  ac 
ystyried  pwy  ydynt.  Mae  ein  cyffiniau  yn  cyrbaedd  i’r  deau 
hyd  ledred  37  gradd  gogleddol.  Da  y dywedodd  ein  Brenin, 
“ Byddwch  gall  fel  y sarff,  a diniwed  fel  y colomenod,”  a da 
fyddai  i’w  ddeiliaid  oll  gofio  hyny  yn  barhaus 
Mae  sefyllfa  y Saînt  yma  yn  dra  llwyddiannus,  yn  ysbrydol  a 
tbymmorol.  Cynnyrcha  y dyffrynoedd  hyn  wenith,  haidd,ceirchr 
eloron,  a phub  amrywiaeth  o gnydiau  a Uysiau  ag  a dyfant  yn 
Mhrydain ; eithryn  llawer  mwy  toreitliiog,  a llai  0 drafael,  ond,yn 
nnig  y dwfrhau,  yr  hyn  sydd  yn  orchwyl  manwl  a dyfal,  o herwydd 
nad  oes  yma  ddigonedd  0 wlawogyddyn  yr  hâfheb  hyny.  Y modd 
ag  y dwfrheir  yr  ŷd  yw  drwy  agoryd  cwysau  â’r  aradr,  wedi  hau, 
ychydig  droedfeddi  oddi  wrth  en  gilydd,  mewn  modd  ag  y rheda 
y dwfr  yn  araf  ar  hyd-ddynt ; yr  hwn  a geir  o’r  afonydd  cyfagos 
drwy  ffosydd  a dorwyd  i’r  perwyl.  Ac  y mae  y tiroedd  hyn  o’r 
fath  natur  fel  ag  y treiddia  dwfr  drwy’r  oll  o’r  cwysau  hyn  mewn 
ychydig  oriau;  ac  yna  troir  y dwfr  ymaith  efallai  am  wythnos, 
mwy  neu  lai.  Fel  hyn  cynnyrchir  yn  gyffredin  40  bw6hel  yr 
erw  0 wenith,  nid  anfynych  ychwaneg;  a gwn  am  rai  a gawsant  y 
swm  anhygoel  0 dros  200  bwshel  ar  ol  heuad  un  bwshel,  peth 
anghyffredin  oedd  hyn  er  ei  fod  yn  wir  am  yr  uchod.  Gwenith 
Caiifornia  a heuir  yma  fwyaf,  yr  hwn  a gynnyrcha  amryw  wellt 
ar  bob  hedyn,  weithiau  ugeiniau,  canys  rhifais  hwy  fy  hunan  ; 
a’r  tywysenau  yn  fi'orchi  i amryw,  o gryn  faintioli,  o herwydd 
yr  byn  gelwir  un  math  y “ saith  penog.’’  Pris  y gwenith  yn  awr 
yw  2 ddolar  50  cents  i 3 dolar  y bwshel;  bu  ei  bris  er’s  tro  yn  ol 
yn  uwch  o lawer;  ac  yn  yr  hâf  diweddaf,  i’r  ymfudwyr,  bu  cyn 
ucheled  A 25  cents  y pwys  am  flawd,  oeirch  a haidd  ychydig  yn 

rbatach;  cloron  tua  dolar  y bwshei,  ytnonjn  ÓO  cents,  caws  jt 
»n  bri»  neu  iai.  Cyíiogan  crefftwyr  ydynt  o 2 ddolar  i 4 dolar, 
gweithwyr  o 1 i 2 dolàr  y dydd.  Wrth  y mis,  o 12  i 20  dolar  y 
mis  am  y flwyddyn;  ac  yr  wyf  fi  yn  awr  yn  talu  i un  o’r  bechgyn 
Cymreig  o gyflog,  2U0  dolar  y flwyddyn,  a’i  fwyd  aì  olch,  ac  i 
un  crwt  arall  tu  15  oed,  100  dolar.  Hefyd  i forwyn,  1 doiar  a 
50  cent  yr  «'ythnos,  a doiar  i’r  llall , sef  Cymry  ; y gyflog  gyff- 
redin  i forwynion  yw  dolar  yr  wythnos,  ac  yr  oedd  galwad  mawr 
am  ferched  Cymru,  hyd  onid  aethant  yu  rhy  drachwantus  am 
gyflog.  Yr  wyf  yn  ysgrifenu  fel  hyn  am  y Dyffrynoedd  hyn  yn 
gyffredinol,  ac  nid  am  ryw  fan  yn  neillduol,  rbag  i chwi  fy 
nghamddeall. 

Yn  y gymmaufa  ddiweddaf,  dymunodd  y Llywydd  Young  arnaf 
fi  wrth  fy  enw  ar  gyhoedd  i ymfudo  i‘r  fan  hoo,  sef  San  Pete,  a« 
felly  y daethnm  yn  yr  Hydref.  Mae  hwn  yn  ddyffryn  gwych  a 
manteisiol  i gyfanneddu  ynddo,  er  nad  yw  cymmaînt  â Dyffryn  y 
Llyn  Haien  Fawr;  etto,  yn  fwy  manteisiol  mewn  rhai  ystyr- 
iaethan,  megys,  y mae  yma  fwy  o helaethrwydd  o dir,  hawodach 
ei  lafurio  a’i  dwfrhau,  mewn  cyfartalwch  i’r  trigolion,  nag  y sydd 
yn  awr  yno;  o herwydd  fe  synech  fel  y mae  yno  wedi  ei  sefydlu 
eisoes!  Hawddach  o lawer  cael  coed,  caead,  tanwydd, 

Yn  hanes  fy  nhaith  i'r  deau  y llynedd,  cewch  har.es  sefydliad  y 
lle  hwn  ; ac  y mac  wedi  cynnyddu  eisoes  hyd  nes  y mae  yma 
rai  cannoedd  o dai  cysurus,  a theuluoedd  mwyaf  cariadus,  buch- 
eddol  a heddycholar  a welais  erioed.  Dim  gair  croes,  dim  rhegu,dius 
gormes  nac  aughyfiawnder  ni  welais  er  pan  wyf  yma.  Mae  genyna 
dy  addoliad  helaeth  a cliysurus,  yr  hwn  a orlenwir  bob  Sul  o bobl 
siriol  a dedwydd,  cedryir  ysgol  ynddo  bob  dydd,  ac  mae  yn  rhy 
fach,  fel  ag  y gorfu  i ni  adeiiadu  ysgoldy  arall  ynddiweddar.  Ced- 
wir  ynddynt  ryw  gyrddau  bob  uos  trwy  yr  wythnos.  Adeiladwyd 
yma  hefyd  er  pan  ag  y tiriais  i yma,  feliu  falu  ŷd,  gielin  lif* 
coed,  laths,  a $hing'es.  Mae  yma  siop,  yn  yr  hon  y geilir  cael 
y nwyddau  cyffredin  a fynoch  braidd,  ac  nid  yw  y prisiau  mor 
wahanol  i’r  Taleithiau  ag  a feddyliech,  oddieithr  ambell  betb_ 
Llafurir  yn  nn  cauad,  amryw  filoedd  o erwau  o dir,  ac  y mae  yn 
bleserus  gweìed  mor  unol  a brawdol  y cyd-weithia  pawb  er  llee 
yr  oll  yn  mhob  petb,  ac  unewn  gwirionedd  y gellir  dweyd  am  y 
hobl  byn,  mai,  “ pa  beth  bynag  yrymaflo  eu  dwylaw  ynddo  iV 
Trneutbur,  gwaant  ef  (yo  ewyllysgar),  ac  a'a  holl  egnL’’  Modd- 

jlîd  mai  airydd  pob  un  i’w  adeiladu  y deyrnas,  ac  wrth  hjny  yn 
auig  yr  adeilada  ei  hun.  Y newydd  nesaf  a lawenycha  eich 
calonau  chwi  oil,  mi  wn  wrthyf  fy  hunan.  Cenwch  chwi  wasgar- 
edigion  Seion  drwÿ’r  hyd  ! i'e,  llawenhewch  yn  Ynysoedd  Pryd- 
einig  y môr,  canys  yr  Argiwydd  Dduw,  er  eich  mwyn  chwi  a 
fyrha  ei  waith  mawr,  ac  a’i  gwna  yn  fyr  mewn  cyfiawnder ! Mae 
teml  iddo  Ef  ar  gael  eu  hadeiiadu  yn  Seion,  yn  yrhonycaiff 
eich  eneidiau  sychedig  chwithau  ddrachtio  o ífynnon  ddihyshydd 

0 wybodaeth  am  Dduw,  a’r  iawn  drefn  o’i  addoli ; am  y nefoedd, 
ei  chyfreithiau,  ei  mwyniant  a’i  gogoniant:  a lle  y cewch  trwy 
ddarpariadati  ac  ordinhadau  dwyfol  eich  addasu  i gyrmdeithasu 
á’i  thrigolion,  a’ch  dysgu  hefyd  yn  yr  ethics  perffaith  a arferir  yn 
ei  “ thrigfan  dragywyddol”  hi.  Ië,  cewch  yn  eich  amser  ac  yn  ol 
eich  ffyddlondeb  feddu  cyflawnder  a nerthoedd  yr  offeiriadaeth, 
ag  sydd  yn  llywodraethu  yno,  ac  mhob  man  arall ac  wedi 
cwblhau  eich  gwaith,  a rhoddi  i Dduw  ac  i’w  weisioa,  ddigon  o 
brofion  o’ch  ffyddlondeb,  ac  o’ch  teilyngdod,  cewch  fynedfa  hel- 
aeth  i mewn  trwy  y pyrth  i’r  Deml  yn  gyntaf,  ac  yna  o horth  i 
horth,  byd  y santeiddiolaf ! Gwyn  fyd  y dedwyddolion  hyny ! 
Onid  yw  y ddysgwyliaeth  am  y fath  fwynhad,— am  gael  grym 
crefydd,  am  gael  y ffydd  hono  a roddwyd  unwaith  i’r  Saint,  yn 
werth  pob  ymdrech  adyoddef  ? Dyma  swn  rhywbeth  yn  debyg 

1 sylwedd  crefydd,  a doethineb  ddwyfol  ; yr  hyn  yn  unig  a 
ddiwalla  yr  eneidiau  awyddus  ag  a gawsant  brofi  u flaenffrwyth 
yr  Ysbryd  Glân.  Wel,  Saint  hynaws,  er  eich  cysur  a’ch  ymroad, 
sicrhaf  fod  yr  amser  dedwydd  wrth  y drws ; 'ie,  y cyfnod  ag  yr 
hiraetha  eich  eneidiau  am  dano.  Y peth  ag  y dysgwn  chwi  tra 
yna  yn  aml,  a chyda  melysdra  nefolaidd,  ei  fod  yn  agos.  O 
nage,  fy  ngharedion,  nid  twyll  yw  Mormoniaeth  mewn  dim  a 
ddysgais  i chwi,  serch  fod  rhai  yn  twyllo  eu  hunain  trwyddi. 
Iddynt  hwy  y bydd  y golled  annhraethadwy,  ond  i’r  ffyddloniaid 
oll,  dyry  fwy  na  all  tafod  draetbu,  o fendithion,  a gogoniant,  a 
bywydau  diderfyn  i’w  mwynbau,  Betli  ychwaneg  a ddywedaf 
o’r  pellder  hyn  ? Gwyddoch  eich  dyledswyddau,  ufyddhewch  i’r 
ôffeiriadaeth  sydd  yn  eich  plith;  ac  os  cynnaliwch  hwynt  trwy 
eôch  ffydd,  a'ch  gweddiau,  a’ch  ufydd-dod,  hwy  a’eh  arweiniant 
oll  yn  ddiogel  mewn  pryd  i fwynhad  o’r  oll  ag  a chwennycha 
«ich  caionau  ; îe,  ac  ychwanog  nag  a ddaeth  i’ch  calonau  i ddych- 
Jtnmygu : eithr  cofiwch,  mai  anghenrhaid  cael  profiad  e’ok 


ffydd  chwi  yn  mhob  peth,  bob  amser.  Dyweda  Dnw,  “ y profa 
efe  ei  bobl  yn  mhob  peth,”  ac  felly  ni  feddylia  rai  pethaa  yn 
unig.  Dysgwyliwch  hyn  ynte,  a gwyliwch  ac  ymfucheddwch  yn 
gywir  heddyw,  tra  y gelwir  hi  heddy w,  ac  felly,  chwi  a barbewch 
hyd  y diwedd. 

Yn  mhellach  ar  y pen  hwn  dywedaf  i'm  ddeall  trwy  gyfrinach 
ddiweddar  oddiwrth  y Llywydd  Young,  eu  bod  yn  bwriadu  dech- 
reu  rhoi  cynnysgaethiadau  yn  y Council  House,  yr  hwn  sydd  yn 
adeilad  helaeth  a hardd,newydd  ei  gwblau,  pan  y dechreua  syl 
faeniad  y Deml,  i’r  rhai  yu  gyntaf  ag  sydd  yn  myned  ar  genad- 
iaethau  tramor.  Cyn  sylfaeniad  yr  lion,  adeiladant  fur  o geryg 
oddiamgyîch  y Temple  Bioch,  yr  hwn  a gynnwysa  ddeg  erw 
ysgwar;  yr  hwn  fur  a fydd  yn  bedair  troedfedd  o drwch,  ac  wyth 
o uchder ; ar  ben  yr  hwn  y bydd  mur  o briddfeini  yn  wyth 
troedfedd,  a chwech  troedfedd  o pichets  ar  ben  hyny.  Bydd  yn  y 
raur  hwn  amryw  byrth,  y rhai  a warchaeir  gan  geidwaid : a’r 
penderfyniad  diysgog  yw,  nad  â i mewn  trwy  y pyrth  liyn  ddim 
aflan  mewn  un  raudd,  na  than  un  amgylchiad.  Canys  ar  yr 
ammodau  hyny  yn  unig,  os  sylv'asoch,  y rhoddodd  yr  Arglwydd 
addewid  o’i  bresennoldeb  yn  y temlau  ereill  a adeiìadwyd ; etto 
yrnlusgodd  rhai  aíian  a drwg  i’r  rhai  hyny,  o herwydd  yr  oedd 
amgylcliiadau  y Saint  yn  gyfryw  nad  ellid  eu  lluddias  fel  y gellir 
yma.  Gwneir  cledrffordd  haiarn  i gludo  y ceryg  o’r  mynydd  i’r 
mur.  Ac  nid  yn  unig  dyna’r  o!l  sydd  yn  myned  yn  mlaen  yma, 
eithr  mwy  o lawer  nag  a allaf  fi  trwy  lythyr,  eu  mynegi  i cliwi. 
Mewn  gair,  mae  y byd  newydd  hwn  eisoes  yn  gwisgo  wynebpryd 
siriol  henafiaeíh,  a’i  drigolion  diwyd  yn  llanw  cymmeriad  y dyn- 
ionacb  bach  a diwyd  a row’d  ar  y lle,  sef  “ Deseret,”  yr  hyn  o’i 
gyfìeithu  yw,  Gwenyn  y mel.  Mae  yma  bedair  o ddinasoedd 
eisoes  wedi  eu  sefydlu,  eu  cyssegru,  eu  cyfanneddu,  ac  yn  cael  eu 
hadeiladu  yn  rhyfeddol  o gyflym,  sef  Dinas  y Llyn  Halen  Fawr, 
Dinas  Ogden  (40  mynyd  i’r  gogledd),  Dinas  Provo  (46  mynyd  i’r 
deau),  a Dinas  Manti  ( I30f  mynyd  i’r  deau  o’r  Llyn  Halen),  sef  j 
fan  a elwid  gynt,  San  Pete.  Mae  cerbydau  wedi  cael  eu  darparu 
a’u  sefydlu  i redeg  bob  wythnos  oddiyma  i Ogden,pa  rai  a ddech- 
reuant  mor  gynted  ag  yr  agora  y gwanwyh.  Mae  poatydd  wedi 
cael  eu  gwneyd  dros  yr  afonydd,  a’r  ffordd  yr  holl  belìder  weái 
cael  ei  gwneuthur.  Mae  amryw  drefedigaethau  wedi  eu  sefydlu 
yma  a thraw  drwy  Ddyffryn  Utah,  ac  yn  nghwr  gogleddol  y 
dyffryn  hwn,  a melinau  wedi  eu  gwneyd  y gauaf  hwn.  Mewn 
gair,  mae  dyffrynoedd  y mynyddoedd  am  gannoedd  o filltíroedd 
eisoes  yn  í'yw  o drigolion  ! Syndod,  yr  ymgasglu  sydd  yma  o’r 
hyd  dwyreieiol ; gellid  meddwl  fod  ei  drigolion  oll  braidd  wedi 
myned  oddicartref,  rhwng  y Saint  a ddont  yma,  a’r  holl  filoedd  a 
aothant  drwodd  yma  i wlad  yr  aur.  Mae  rhyw  gyffroad  digyffelyb 
yn  hod,  o leiaf!  Heblaw  hyn,  ymfudodd  cwmni,  yn  cynnwys 
ìlawer  o deuluoedd,  nis  gwn  yn  iawn  pa  nifer,  ond  yn  mhdl  dros 
gant,  o tan  lywyddiaeth  G.  A.  Smith,  o Ddyffryn  y Llyn  Halen 
Favrr  i ddyffryn  y Llyn  Halen  Fach,  yn  îouawr  diweddaf,  ▼» 


aghyda  â phob  darparìadau  *c  offerynan  manteisiol  er  sefydln 
ŵefedigaeth  yn  y dyffryn  ag  a nodais  ar  fy  nhaitb,  yn  y fan  llo  y 
gadawsom  ni  ein  wageni,  &c.  Cyrnmerasant  ymborth  am  flwydd- 
yn,a  had  o bob  math  o yd,  &c.  Y bwriad  yw  codi  ymborth,  yn 
benaf  er  diwallu  y miloedd  mwynwyr  haiarn,  glo,  &c.,  a fwriedir 
anfon  yno  yr  haf  nesaf  i wneuthur  haiam,  &c.  Y mae  y llywod- 
raeth  yma  yn  awr,  yn  gwneuthur  darpariadau  i ddechreu  cledr- 
ffordd  haiaru  o Ddyffryn  y Llyn  Halen  Fawr  i Ddyffryn  y Llyn 
Halen  Fach;  ac  mor  fuan  ag  y gellir  bwriadir  ei  gyru  hi  drwodd 
i borthladd  San  Diego  yn  y Mor  Tawel.  Mae  Amasa  Lyman  a 
Cbarles  C.  Ilich  (dau  apostol)  yn  awr  yn  y Ddinas  yn  darparu 
cwmni  lliosog,  ac  ar  gycbwyn  bellach  i wladychu  yu  Williams** 
Rancb,  gerllaw  Los  Angeles,  ac  o fewn  40  mynyd  i’r  porth  a 
enwyd.  Gwlad  fras,  iachus,  a hinsawdd  dymherus,  y dywedir  ei 
fod,  lieb  byth  rew  nac  eira;  eithr  pob  ffrwythau  y tropics  yn  cyn- 
nyrchu  yn  doreithiog. 

Gwelwch  oddiwrth  yr  holl  ysgogiadau  hyn,  fod  y brophwydol- 
iaeth,  neu  y ddychymmyg  a ysgrifenais  atoch  o’r  blaen,  yn  caai 
ei  phrysur  gyflawni,  sef  mai  dybenion  yr  oll  yw  agoryd  y ffordd 
i’r  Saint  i ddyfod  yma  o’r  deau,  yn  lle  dyfod  ar  hyd  ddyfroedd 
melldithiol  Missouri,  a’r  daith  hirfaith  a phoenus  dros  y tir  a’r 
mynyddoedd  creiglyd.  Credaf  na  fydd  braidd  hanner  y pellder, 
y gost,  na’r  amser  i ddod  yma,  pan  y cwblheir  y gledrffordd  ag 
gydd  yn  cael  ei  phrysuro  yn  y blaen  dros  wddfdir  Panama,  a« 
yna  mewn  llong  i San  Diego,  ac  yna  ar  hyd  cledrffordd  i’r  Ue  a 
ddewisoch. 

Newyddion  da  yw  y rhai  hyn,  onide,  i orthrymedîg  hlant  Seion 
yn  enwedig,  pan  y cofiwn  eu  hiraeth  am  ryddid  a dod  adref — 
pan  nad  oes  ganddynt  obaith,  filoedd  o honynt,  y gallant  ennilî 
yna  ddigon  yn  eu  hoes  i dalu  eu  cost  hyd  yma.  Er  hyny,  ý raae 
genyf  newyddion  gwell  etto  i’r  ffyddlon  a’r  amyneddgar,  yr  hyn  a 
brofa  ofal  mawr  Duw  a’i  weision  dros  ei  holl  blant.  Meddyliaf 
fod  llawer,  yn  yr  olwg  ar  yr  addewidion  blaenorol,  yn  eanu  ac  yn 
wylo,  yn  llawenhau  ac  yn  tristâu  ar  yn  ail ; canys,  meddant,  pa 
les  yw  y deml  na’i  hordinhadau  i ni,  tra  yr  y’m  rhy  dlawd  i allu 
myued  i’r  fan  lle  y mae;  ac  y maent  yn  gofidio  ddydd  á nos  o 
herwydd  eu  hanallu  i gyrhaedd  i Seion  i fwynhau  fcreiatiau  y 
Saint.  Eithr  ymgalonogwch,  dìodion  Cymru,  ni  chollir  chwithau 
o herwydd  eich  tlodi;  ac  ni  fyrhaodd  braich  eich  Duw,  fel  na 
allo  gasglu  y tlodion  oll  o gyrau  y ddaear.  Er  y bydd  mell- 
dith  miloedd  ar  benau  y rhai  tlodion  ag  y talwyd  eu  cost  i Seion, 
o herwydd  eu  hanonestrwydd  a’u  hangharedigrwydd ; etto,  ni 
«hauant  i fyny  ffyrdd  Duw,  ac  ni  allant  rwystro  ei  waith  ef  yn 
julaen.  Yn  lle  y ffordd  hono  i gasglu  y tlodion,  y mae  cymdeithas 
wedi  cael  ei  sef'ydlu  yma  o dan  nawdd  y llywodraeth,  a B.  Youug 
yn  lly  wydö  arni,  trwy  roddion,  yr  hyn  sydd  eisoes  yn  ddegau  o 
filoedd  o ddolars.  Ei  dyben  yw  casglu  y tlodion  yma,  yn  mha, 
Ie  y gweithiaut  ar  y gweithfaau  cyhoeddus,  nes  talu  yn  ol  yr  hyn 
a gaweent.  Dirprwywyd  yr  Esgob  Huater  »«  ereiH  i’r  Taleithiau» 

a dychwela«W!t  yn  yr  Hydref  gyda  channoedd  o’r  gweddilllon  a'r 
rhai  tlodion  oedd  yn  Nauvoo,  &c.  Mae  yr  lioll  ennill  oddiwrth 
«n  gwaith  yn  dychwelyd  i’r  Drysorfa,  ac  felly  cynnydda  o hyd, 
heblaw  y cyfraniadau  parhaus,  hyd  nes,  gobeithiaf,  y teimhr  tìi 
heflfeithiau  daionus  hyd  Frydain,  a Chymru  hefyd  cyn  hir.  VV«le 
i chwi,  dlodion,  brawf  o’r  hyn  a addewais  dros  Dduw  i chwi  pan 
yna,  sef  na  adawai  chwi  yn  ol  o herwydd  eich  tlodi.  Llawen- 
hewch,  ynte,  yn  hyn,  byddwch  flfyddlon  ac  amyneddgar  hyd  omd 

anfoner  am  danoch.  _ , 

Newydd  arall  ag  sydd  genyf  i’w  thraethu  5 chwi  yw,  em  bod 
ninnau  yn  y lle  hwn  wedi  dechreu  adeiladu  teml — fod  pawb  yn 
unfryd  yn  ŷ peth,  ac  nid  oes  aromheuaeth  genyf  fi  a’r  na  chwbl 
heir  hon  cyn  diwedd  yr  haf  nesaf.  Y mae  digonedd  wedi  ei 
nddaw  yn  awr  at  hyny ; ac  wedi  hyny  bydd  ein  liawenydd  yn 
fwy  cyflawn  fyth. 

Newyddion  ereill  yw,  o barthed  i’r  Madociaid;  heblaw  yr  hyn 
a ysgrifenais  yn  hanes  fy  nliaith,  clywais  yn  yr  Hydref,  yn  j 
IJdinas,  gan  foneddwr  ag  oedd  yn  byw  yn  Mexico,  ac  ar  ei  flordd 
adref  o’r  Taleithiau  drwy  yma,  ei  fod  ef  ers  ychydig  o flynyddau 
yn  ol  wedi  cael  allan  ar  ei  daith,  genedl  o bohl  wynion;  ac  efe 
n>u  desgrifiai  yn  debyg  iawn  fel  }T  de6grifiai  Mr,  Ward  ac  ereiH 
hwynt,  ac  yn  gwladychu  yn  yr  un  fan.  Dyweda  o barthed  idd 
eu  ’tai,  eu  bod  naill  ai  wedi  eu  naddu  yn  y graig,  neu  eu  hadeiladn 
o geryg  mewn  cilfach,  rbwng  creigiau  uchel  ac  anmhosibl  myned 
atynt,  ond  trwy  un  ddisgynfa  gul— eu  bod  yn  dringo  ysgolion  i 
benau  eu  tai  o’r  ochr  allan,  ac  yn  myned  iddynt  o’r  nen  i waered. 
Dyweda  ereill  beth  yn  wahanoî  am  hyn.  Groesawyd  ef  a’i  gyf 
eillion  i’w  plith,  drwy  i tua  thri  chant  o ferched  ieuainc  ddyfod 
wedi  gwisgo  yn  eu  pais  a’u  pettigown  gwynion,  a’n  penau  wedi  eu 
haddurno  â blodau,  &c.;  fod  gan  bob  un  gwdyn  ac  yebydig  tlawd 

0 yd  y r India  ynddo,  yr  hwn  a heuent  ar  hj'd  y llwybr  o’u^blaen. 
Dangosa  y ddefod  hon  eu  llawnder,  ynghyd  â’u  haelioni  a’u  car- 
edigrwydd.  Diwallasant  eu  hanghenrheidiau  yn  rhad  pan  aeth- 
ant  ymaith. 

Heblaw  byna,  eyhoeddodd  Col.  Doniphan  o Missoun,  ddariod 

1 ran  o’i  fyddin  ef,  yn  rhyfel  Meiico,  ar  ol  cyhoeddi  hedd  wcli, 
gynnyg  eu  gwasanaeth  i adferj’d  heddwch  jn  mhlith  rhai  or 
Indiaid  cymmydogaethol.  Collasant  eu  ffordd  am  amser,  ac  o r 
diwedd  cawsant  allan  bobl  wynion,  y rhai  a’u  derbyniasant  yn 
roesawus,  ac  fe  auafasant  yno.  Yn  y gwanwyn  hebryngasant 
hwy  y milwyr  i Santa  Fe  ; am  yr  hyn  garedigrwydd  anfonodd  y 
Col.  gatrawd  i’w  hebrwng  hwythau  adref  yn  ddiogel,  Cyhoedd- 
odd  efe  wedi  hyny  eu  hanes  yn  newyddiaduron  y Taleithiau ; 
eithr  ni  chefais  y fraint  o’u  gweled.  Dywedodd  un  wrthyf  ei  fod 
•f  wedi  darllen  yr  hanes,ynghyd  â dau  draethawd  a gyhoeddaeid 
gan  deithwyr  ereill  a fuont  yn  eu  plitb,  a sicrha  y blaenaf,  ni  wn 
pa  fodd,  mai  Cymraeg  a siaradant  yno.  Cytuna  yr  hanesia» 
àyn  yn  bynod  mewn  bynodion  am  danynt  bwy, 

Y»  blaanaeb  etto,  deallais  drwy  yr  Indiaid  ag  sydd  yn  y»w«lad 

á nì  yma,  sef  jr  Utahs,  fod  rhaî  o’u  blaenoriaid  hwy  yn  arferoî  o 
fyned  braidd  bob  haf  i’r  deau  oddeutu  taith  deg  diwrnod,  i far- 
sianda  gyda  phobl  wynion,  pa  rai,  ebe  hwy,  a wnant  ac  a wisgant 
ddillad  cyffelyb  i’r  Mormoniaid  ; a bod  eu  benywod  yn  llawer 
glanach  na  hwynt.  Eu  bod  yn  llafurio  y ddaear,  ac  yn  aredig  ag 
un  ceffyl  mawr,  tew,  ag  aradr  haiarn,— fod  eu  hoffer  ceffylau  yn 
fath  o web  gref  o’u  gwaith  eu  hunain.  Dangosasant  i m*i  wrth- 
banau  gwlanen  a brynasent  yno,  y rhai  sydd  o gyffelyb  wneu- 
thuriad  i waead  cartrefol  Cymru.  Gwnant  rai  o amryw  liwiau, : 
a rhesi  duon  neu  leision  mewn  gwyn,  mewn  ereill.  Dyweda  yr 
Indiaid  hyn  eu  bod  hwy  yn  bur  goelgrefyddol — eu  bod  yn  credu 
mewn  dewiniaid,  swynwyr,  &c.,  a bod  un  dyn  yn  marchogaeth 
adref  o’r  coed  ar  bren  anferth,  heb  ddim  gweledig  yn  ei  lusgo  ! &c. 
Drucin  o honynt  os  ynt  yn  fwy  coelgrefyddol  na’r  Indiaid  hyn. 
Dysgwyliaf  ychwaneg  o’u  hanes  pan  y dychweîa  rhai  o’r  person- 
»u  a fu  yn  eu  plith,  a chewch  hanes  helaethach  etto.  Cwynai  j 
brawd  Davis  fod  y darnau  yn  hirion  y llynedd,  ond  ofnaf  y bydd'- 
wch  chwi  yr  un  feddwl  ag  ef  yn  awr,  os  na  therfynaf  bellach. 
Ond  naill  ai  feast  ai  famine  sydd  rhyngom  o hyd,  ac  ni  all  fod  yn 
«mgen  yn  awr.  Eithr  rhaid  terfynu  beliach,  gan  ymborthi  ar  yr 
hanesion  a feddaf  am  danoch  yn  yr  Udgorn,  &c.,  hyd  yr  Hydref 
nesaf  mae’n  debyg,  pryd  y dysgwyliaf  wledd,  drwy  gael  eich  hanes- 
ion  am  y flwyddyn  drwy  yr  Udgorn,  a ilythyrâu  cynnwysfawr  a 
ddjsgwyliaf  oddiwrth  lawer  o houoch. 

Mae  yr  oll  o’r  teuluoedd  a ddaeth  yma  yn  fyw  ac  yn  iach  o 
ran  dim  a glywais,  ac  ni  allant  lai  na  gwneyd  yn  dda  yn  y wlad 
hon,  a phawb  a geisiant.  Aeth  amryw  Gymry  drwodd  yma  i 
wlad  yr  aur,  a chyda  hwynt  neb  o’r  Cymry  ond  Thos.  John. 
Difyrus  iawn  genyf  weled,  pe  bai  ond  enwau  fy  hen  frodyr  selog 
a chydweithwyr,  megys  Thos.  Pugh,  Howel  Ẅilliams,  T.  Giles, 
David  Johu,  Thomas  Rees,  John  Thomas,  Eli.  Edwards,  Robert 
Evans,  Jos.  Davies,  D.  Milliams,  Wm.  Williams  a’i  deulu,  &c., 
&c.,  eithr  nid  oes  le  i enwi  yr  oll  na’r  hanner  ag  sydd  yn  agos  at 
fy  ngha’on  beunydd,  eithr  neb  yn  fwy  na’ch  hunan,  a’m  hynaws 
frodyr  John  Davis  a Wm.  Howells;  cyfieithais  ei  lythyr,  a ehv- 
hoeddwyd  ef  yn  y “ Deseret  News”  ar  ddymuniad  y Llywydd 
B.  Young.  Bwriadaf  ysgrifenu  ato  ef  yn  fuan,  a gadewch  iddo 
glywed  y Uythyr  hwn.  Gweddiwch  drosto,  fel  y gwnaf  fi  benn- 
ydd.  Fy  serch  gwresocaf  at  y brodyr  uchod  a’u  teuluoedd,  yn 
nghyd  a’m  holl  gydnabod,  a’r  holl  Saint  anwyl  yna.  A’m  dym- 
nniad  penaf  i yw,  byddwch  selog,  addfwyn  a duwiol,  a gweddiwch 
yn  barhaus  dros  eich  gilydd,  dros  lwyddiant  Seion,  a thros  eioh 
onnheilwng  frawd  yn  yr  Arglwydd. 

DAN  JONES. 


Cyhoeddwyd,  ac  ar  werth  gan  Wm.  Phillips,  Í4,  Castle  Street , 
Glebeland,  Merthyr  Tyd/il. 

